CELEX: 62018TN0543
Language: et
Date: 2018-09-17 00:00:00
Title: Kohtuasi T-543/18: 17. septembril 2018 esitatud hagi – XK versus komisjon

5.11.2018   
            
            
               ET
            
            
               Euroopa Liidu Teataja
            
            
               C 399/52
            
         
      17. septembril 2018 esitatud hagi – XK versus komisjon
      (Kohtuasi T-543/18)
      (2018/C 399/66)
      Kohtumenetluse keel: prantsuse
      
         Pooled
      
      
         Hageja: XK (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada üksikotsus, millega talle enam ei hüvitatud tema lastega seotud koolituskulusid alates õppeaastast 2017/2018, millest anti esimest korda teada 2017. aasta novembri töötasu teatises ja mida põhjendati 7. novembri 2017. aasta e-kirjas;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud Euroopa Liidu ametnike personalieeskirjade VII lisa artikli 3 lõiget 1 ja ravikulude hüvitamise üldisi rakendussätteid ning kostja poolt tõlgenduse muutmisega on rikutud omandatud õigusi, õiguspärast ootust, õiguskindlust ja hea halduse põhimõtet.
               
            
                  2.
               
               
                  Teine väide, et on rikutud lapse õigusi, õigust perekonnaelule ja õigust haridusele.
               
            
                  3.
               
               
                  Kolmas väide, et on rikutud võrdsuse põhimõtet ja diskrimineerimiskeelu põhimõtet.
               
            
                  4.
               
               
                  Neljas väide, et hageja õigusi ei ole tõhusalt kaalutud ning vaidlustatud otsuses on rikutud proportsionaalsuse põhimõtet.